MAIL PROFESORI VOLUNTARI

Stimați profesori voluntari PROEDUS 2.0,

Lansăm una dintre cele mai inovative și interactive platforme de e-learning din România - ***www.hubproedus.ro.*** Vă invităm să faceți parte din comunitatea PROEDUS și să contribuim impreună la acest model de invătare din spațiul digital, o metodă atractivă și stimulativă pentru elevi.

Ne adresăm dumneavoastră, tuturor celor care doresc să contribuie la elaborarea de ***conținut (scris, video, audio)*** pe platforma www.hubproedus.ro. În egală măsură, vă rugăm să distribuiți mesajul colegilor dumneavoastră, dar și elevilor pe care îi aveți în îndrumare.

Propunem să folosiți ***materiale creative și activități non-formale în funcție de aria de expertiză*** (jocuri, suporturi cultural-artistice , etc.), ***conexe cursurilor clasice de la clasă***, dar specifice ariei dumneavoastră de expertiză. În cazul în care aveți un astfel de suport de activitate, vă rugăm să îl trimiteți electronic, cu posibilitatea de a fi incărcat pe platformă www.hubproedus.ro.

Materialele pe care le propuneți pentru cursurile de învățare non-formală, din mediul online, trebuie să indeplinească următoarele ***caracteristici:***

* este necesar să dețineți drepturile de autor asupra conținutului (să fie creații proprii)
* conținutul să aibă o variantă editabila (în cazul materialelor scrise) și instrucțiuni clare de parcurgere pentru beneficiari (elevi)
* în cazul furnizării de conținut video, acesta să fie livrat în variantă HD sau FULL HD, format 16:9(1929x1080), MP4 sau MOV
* audio-podcast (ex: monolog, dialog, colaj de povestiri)

Pentru orice întrebări sau lămuriri, rămânem la dispoziția dumneavoastră.

În acest sens, vă rugăm să ne trimiteți materialele la:

* adresa de mail: [profesorvoluntar@proedus.ro](mailto:profesorvoluntar@proedus.ro)
* numerele de telefon: 0748 560 553 -Victor Vlădut sau 0753 839 356-Corina Crăciun.

Cu mult respect,

Echipa PROEDUS

MESAJ PROFESORI

Stimați profesori,

Lansăm una dintre cele mai inovative și interactive platforme de e-learning din România - ***www.hubproedus.ro.*** Vă invităm să faceți parte din comunitatea PROEDUS și să contribuim impreună la acest model de invătare din spațiul digital, o metodă atractivă și stimulativă pentru elevi.

Ne adresăm dumneavoastră, tuturor celor care doresc să contribuie la

diseminarea informației despre platforma [www.hubproedus.ro](http://www.hubproedus.ro) . Vă rugăm să distribuiți mesajul colegilor dumneavoastră, dar și elevilor pe care îi aveți în îndrumare.

PROEDS are în prezent singurul program de voluntariat dedicate cadrelor didactice și personalului didactic auxiliar la nivel national și chiar european. Sunt înscriși în acest program aproximativ 1000 de cadre didactice și personal didactic auxiliar din Municipiul București care va putea oferi suport în dezvoltarea acestei platforme.

În egală măsură, reiterăm rugămintea de a ne sprijini în promovarea platformei [www.hubproedus.ro](http://www.hubproedus.ro) . În cazul în care doriți a contribui cu expertiza dumneavoastră, feedback sau recomandări, vă invităm a transmite un email la adresa [contact@proedus.ro](mailto:contact@proedus.ro) sau a ne contacta la numărul de telefon 0314254499

Cu mult respect,

Echipa PROEDUS

MESAJ ELEVI ȘI VOLUNTARI

Dragi elevi,

Lansăm una dintre cele mai inovative și interactive platforme de e-learning din România - [***www.hubproedus.ro***](http://www.hubproedus.ro)!

Vă invităm să parcurgeți cursurile și sesiunile din mediul online în funcție de vârstă, interes și preferințele voastre! În prezent, puteți opta pentru cursuri de Limbi straine (Engleză, Franceză, Germană, Spaniolă, Italiană), Management (Managementul afacerilor, Management de proiect și leadership) și Dezvoltare personală ( Public speaking si Invață să înveți) sau pentru sesiuni de consiliere și orientare în carieră în domenii precum:Muzică & Management muzical, Securitate cibernetică, Sănătate tehnologizată, Sport, Actorie, Radio & Public speaking, Influencer & Social media, PR & Comunicare, Web design, Meserii tehnologizate, Antreprenoriat.

Platforma vă oferă o experiență nouă și atractivă de învățare și petrecere a timpului liber.

Fiecare activitate parcursă se va finaliza cu un set de întrebări. Voluntarii PROEDUS care vor participa la activități și vor răspunde corect la aceste întrebări vor fi punctați cu un eveniment.

Platforma va fi actualizată constant, în perioada următoare, cu diverse ***activități non-formale, cursuri, jocuri, fie inregistrate, fie in regim de live streaming.***

Cu prietenie,

Echipa PROEDUS